ועדת הפנים והגנת הסביבה, כנסת 19, פרוטוקול מספר 261, 2014-03-19 10:45

מירי רגב: אני פותחת את ישיבת ועדת הפנים והגנת הסביבה בהצבעה על הקמת ועדת משנה לבדיקת סוגיית תכנון וסביבה במפרץ חיפה.

מירי רגב: בעקבות דיון שנערך הבוקר בוועדת הפנים בנושא הרחבת בתי הזיקוק והנפט בחיפה והסכנה הבריאותית והסביבתית הנשקפת מכך לציבור התושבים בחיפה, חשבתי שנכון יהיה להקים ועדת משנה שתבחן את כל סוגיות התכנון והסביבה.

מירי רגב: עם זאת, תכנון וסביבה זו הגדרה רחבה מדי, ואני מבקשת להודיע את זה לטובת הפרוטוקול.

מירי רגב: הוועדה תתמקד בסוגיית הזיהום במטרופולין, בעקבות הדיון המהיר בסוגיית בז"ן.

מירי רגב: היא תתייחס לתמ"א 30.

מירי רגב: הוועדה תקיים את הדיונים שלה במשך שלושה חודשים ותציג את הממצאים שלה במליאת הוועדה.

מירי רגב: יושב-ראש הוועדה הוא חבר הכנסת דב חנין.

מירי רגב: חברי הוועדה הם: חברת הכנסת תמר זנדברג, חבר הכנסת חמד עמאר וחבר הכנסת דוד אזולאי.

מירי רגב: אני מבקשת להביא את הנושא הזה להצבעה.

מירי רגב: מי בעד?

מירי רגב: מי נגד?

מירי רגב: בעד – פה אחד

מירי רגב: הקמת הוועדה אושרה.

מירי רגב: תודה, אושר פה אחד.

מירי רגב: אני נועלת את הישיבה.